Msunduze River Lodge is 'n veilige lodge op 'n wildbeskermingsperseel naby die N2 tussen Hhluhluwe en Mkuze. Dit word deur die eienaars, Rose en Mike, bestuur.
Die lodge skuil in die skadu van die pragtige Lebomboberge aan die oewer van die Msunduzerivier in Zoeloeland se noorde en word deur koorsbome omring waar menigte voëlspesies, boksoorte en ander wild hulle tuiste geskep het.
Verblyf is beskikbaar in 5 aparte, luukse chalets met lugversorging en en suite-badkamers. Elke chalet het slaapplek vir 2 gaste en 'n privaat patio met 'n uitsig oor die rivieroewer en omliggende bos.
Daar is 'n gemeenskaplike, oop si…
Daar is 'n gemeenskaplike, oop sitarea en -eetarea met 'n kroeg en DStv, 'n buite-boma en 'n vuurput waar romantiese maaltye of 'n gesellige braai geniet kan word. Bomas, braaipakke, tuisgemaakte etes en middagetepakkies is beskikbaar. Kom ontspan met 'n bottel wyn of luister na die gebrul van die leeus, die gelag van hiënas en geroep van naguile vanaf die patio.
Gaste kan hulself met 'n holistiese masseersessies of klankterapie by die gesondheidsentrum bederf. Hier word gesondheidsessies deur Reiki-meester Rose gebied om jou energiebalans te herstel.
Daar is ook begeleide wildritte wat by Manyoni Privaat Wildreservaat op jou drumpel bespreek kan word. Gaste kan vrylik in die omgewing stap, bergfietsry en voëlkyk.
Gaste wat na Msunduze River Lodge gekyk het, het ook belangstelling getoon in die volgende lekke plekke:
Langs Die N2 Naby Bayala, Tussen Hluhluwe En Mkuze, Mkuze, 3965, KwaZulu-Natal